на каквото и да било доказателство във връзка с изказаните твърдения, те трябваше да бъдат отхвърлени.
 (212)
 На тази основа и в съответствие със заключенията, направени при предходните разследвания, се очаква, че продължаването на срока на действие на мерките няма да окаже съществено отрицателно въздействие върху ползвателите и че поради това няма основателни причини да се заключи, че удължаването на срока на действие на съществуващите мерки по отношение на Индия не е в интерес на Съюза.
 5.4. Заключение относно интереса на Съюза
 (213)
 С оглед на гореизложеното Комисията стигна до заключението, че няма основателни причини, свързани с интереса на Съюза, да не бъде удължен срокът на настоящите изравнителни мерки срещу вноса от Индия.
 6. ИЗРАВНИТЕЛНИ МЕРКИ
 (214)
 Всички заинтересовани страни бяха уведомени за съществените факти и съображения, въз основа на които се предвижда да бъдат запазени действащите изравнителни мерки по отношение на Индия. На страните бе предоставен и срок, в рамките на който да могат да представят коментари вследствие на настоящото разгласяване. Изявленията и коментарите бяха надлежно взети предвид.
 (215)
 От гореизложените съображения следва, че съгласно член 18, параграф 1 от основния регламент изравнителните мерки, приложими по отношение на вноса на PET с произход от Индия, наложени с Регламент за изпълнение (ЕС) No 461/2013 на Съвета, изменен с Регламент за изменение (ЕС) 2018/1468, следва да се запазят.
 (216)
 Посочените в настоящия регламент ставки на изравнителното мито, приложими за отделни дружества, се прилагат единствено за вноса на продукта, предмет на прегледа, произведен от тези дружества, и следователно — от посочените конкретни правни субекти. Вносът на продукта, предмет на прегледа, произведен от друго дружество, което не е конкретно посочено в постановителната част на настоящия регламент с неговото наименование и адрес, включително субекти, свързани с конкретно посочените, не могат да се възползват от тези ставки и за тях се прилага митническата ставка, приложима за „всички останали дружества“.
 (217)
 Исканията за прилагане на индивидуалните ставки на изравнителното мито (например след промяна в наименованието на субекта или след създаване на нови структури за производство или продажби) следва да бъдат незабавно отправени до Комисията (32), като се посочи цялата съответна информация, по-специално всяка промяна в дейностите на дружеството, свързана с производството, продажбите на вътрешния пазар и продажбите за износ, с която е свързана например промяната на наименованието или промяната в структурите за производство и продажби. Ако е целесъобразно, регламентът ще бъде съответно изменен чрез актуализиране на списъка на дружествата, за които се прилагат индивидуални митнически ставки.
 (218)
 Предвид член 109 от Регламент 2018/1046 (33), когато дадена сума трябва да бъде възстановена вследствие на решение на Съда на Европейския съюз, размерът на лихвата, която трябва да бъде заплатена, е процентът, прилаган от Европейската централна банка за нейните основни операции по рефинансиране, който се публикува в серия C на Официален вестник на Европейския съюз на първия календарен ден на всеки месец.
 (219)
 Настоящият регламент е в съответствие със становището на Комитета, създаден с член 15, параграф 1 от Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от